ลูกสาวอายุ13ปี มีประจำเดือนครั้งแรก เดือนมีนาคม2017 ประจำเดือนมาสม่ำเสมอทุกเดือน แต่ช่วงเดือนเมษายน2018 ประจำเดือนไม่มามีแต่น้ำสีน้ำตาลออกมาแค่เปื้อนกางเกงในนิดหน่อยเป็นเวล2อาทิตย์ ตอนนี้อยู่มาเลเซีย ก็เลยพาลูกไปหาแผนจีน บอกในช่วงแรกของวัยรุ่นมีประจำเดือนในช่วงนี้ฮอร์โมนยังไม่คงที่เป็นเรื่องปกติและให้ยาสมุนไพรจีนมากินเพื่อบำรุงร่างกาย... อยากทราบว่าควรจะทำอย่างไรดีคะ? จะมีอันตรายหรือป่าวคะ?
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @ในกรณีที่สอบถาม คิดว่ามีความเป็นไปได้ที่จะเกิดจากฮอร์โมนเพศหญิงที่ยังสมดุล สามารถรอดูอาการต่อไปก่อนได้ค่ะ หากต่อไปยังมีเลือดออกกระปริดกระปรอยผิดปกติ สามารถไปพบสูตินารีแพทย์เพื่อตรวจวินิจฉัยโรคอีกทีค่ะ